Publication: Magyar Közlöny
Issue: MK-2001-58 (Year: 2001, Number: 58)
Era: 1990-2004
Section: a 18/2001. (V. 23.) KöViM—BM—KöM együttes rendelethez
Paragraph Index: 623

1. Az automatikus mérésvezérlés Az automatikus mérésvezérlés feladata a rendeletben rögzített felülvizsgálati feltételek biztosítása, különös tekintettel a következő feltételekre: 1.1. A mérés akkor kezdhető meg, ha — a készülék hiteles és pontos, — minden járműazonosító adat rendelkezésre áll, — a felülvizsgálathoz szükséges minden gyári vagy azt a rendelet szerint helyettesítő adat és információ rendelkezésre áll, — a jármű üzemmeleg, — a szemrevételezéses vizsgálat eredménye pozitív, amely a MEGFELEL jellemző műszerbe billentyűzésével lesz „mért” érték. 1.2. A rendszernek a következő négy vizsgálati eljárás valamelyikének vagy mindegyikének megfelelő mérési programmal (programokkal) kell rendelkeznie: — hagyományos Otto-motoros gépkocsik, — hagyományos Otto-motoros gépkocsik katalizátorral, — szabályozott keverékképzésű, katalizátoros gépkocsik, — dízelgépkocsik (ezen belül automatikus nyomatékváltós gépkocsik a 4. számú melléklet 4.4.4.3. pontja szerint). 1.3. A mérés végrehajtása során a rendeletben foglalt feltételek teljesítését a készüléknek folyamatosan ellenőriznie kell, eltérés vagy hiba esetén azt — jellegétől függően — kijavítja (pl. ismételtet), vagy hibajelzéssel a felülvizsgálatot megállítja. 1.4. A készüléknek biztosítania kell, hogy a vizsgálat közben fellépő, 10 percet meghaladó várakozási idő (nincs adatbevitel, nincs mért érték, nem halad a felülvizsgálat stb.) esetén megszakítsa a mérést, és az addig mért adatokat „Felülvizsgálat megszakítva” megjegyzéssel nyomtassa ki. 1.5. A mérés vezérlését úgy kell kialakítani, hogy az egyes, önmagában egész felülvizsgálati részmérések, a mérést végző utasítása esetén ismételhetők legyenek. 1.6. A készülék automatikusan MEGFELEL—NEM FELEL MEG jellemzéssel értékelje a felülvizsgálat eredményét. 1.7. A mérés befejezésekor a műszer legalább a 2. pont szerinti dokumentumot nyomtassa ki. 1.8. A mérés befejezésekor a műszer legyen alkalmas adott protokoll szerint hálózati kommunikációra, és az annak megfelelő automatikus minősítésre, eredménynyomtatásra. 1.9. A készülék rendelkezzen ellenőrzési funkcióval, amelyben a méréstechnikai jellemzőket, állandókat jeleníti meg, illetve nyomtatja ki [a lambda (λ) számítás ellenőrzéséhez szükséges minden állandót és mért, számított értéket, vagy a dízel mérés ellenőrzéshez minden mért gyorsítás értékét stb.].

Source: https://magyarkozlony.hu/hivatalos-lapok/aa3a96ffea40c5bf285e516b161e470da5bfd456/dokumentumok/9de40a9cd3ffe03398453c8775565856b04a0fcf/letoltes